De nordjyske kommuner er langt bagefter i kortlægningen af forurenet jord under offentlige legepladser.

Adskillige kommuner har ikke engang planer om en undersøgelse endnu. Eneste nordjyske kommune, der har fulgt Miljøministerens opfordring, er Brønderslev Kommune, mens Frederikshavn, Aalborg, Mariagerfjord, Vesthimmerland og Morsø Kommuner alle enten er igang med kortlægningen eller har planer om det. Men Læsø, Hjørring, Jammerbugt, Thisted og Rebild Kommuner har altså ingen planer om at afdække om eller hvor mange legepladser der er placeret på giftige grunde.